Twee kritiek ná bromponies botsFoto: ER24 Twee mense is in ŉ kritieke toestand in die hospitaal nadat twee bromponies Maandag in die vroeë oggendure in Benoni aan die Oos-Rand gebots het. Russel Meiring, ŉ woordvoerder van ER24, het gesê die botsing het in O’Rieley Merryweg plaasgevind. “Paramedici het ŉ man, in sy 30s, en ŉ vrou, in haar 20s, met kritieke beserings in die pad naby die wrakke van bromponies aangetref,” het Meiring gesê. Die man en vrou is op die toneel gestabiliseer en na ŉ nabygeleë hospitaal gehaas vir verdere behandeling. Die oorsaak van die botsing is nog nie bekend nie. Die polisie ondersoek die voorval.